**Andrew Ladd** (s. 12. joulukuuta 1985 Maple Ridge, Brittiläinen Kolumbia) on kanadalainen uransa lopettanut jääkiekkoilija. Pelipaikaltaan Ladd oli vasen laitahyökkääjä. Hän pelasi urallaan 1001 ottelua NHL-liigassa vuosina 2005–2022 edustaen Carolina Hurricanesia, Chicago Blackhawksia, Atlanta Thrashersia, Winnipeg Jetsiä, New York Islandersia ja Arizona Coyotesia.

Ladd voitti Stanley Cup -mestaruuden kahdesti urallaan: Carolinassa 2006 ja Chicagossa 2010.

Ura
---

Ladd aloitti junioriuransa BCHL-liigan Coquitlam Expressin joukkueessa, josta siirtyi kaudeksi 2003–2004 WHL-juniorisarjan Calgary Hitmeniin. Hän teki avauskaudellaan WHL:ssä 75 pistettä jolla voitti tulokkaiden pistepörssin. Ladd voitti samalla kaudella myös WHL:n tehotilaston. Kauden päätteeksi Carolina Hurricanes varasi Laddin NHL:n varaustilaisuuden neljäntenä pelaajana.

Kahden Hitmenissä vietetyn kauden jälkeen Ladd siirtyi ammattilaiseksi ja edusti aluksi Carolina Hurricanesin farmijoukkuetta AHL-liigan Lowell Lock Monstersia. Hän pääsi tekemään NHL-debyytin marraskuussa 2005, mutta joutui pian polvivamman vuoksi sivuun pelikentiltä kolmeksi kuukaudeksi. Loukkaantumisesta toivuttuaan Ladd lähetettiin takaisin farmijoukkue Lowellin riveihin, kunnes hänet jälleen kutsuttiin NHL:ään maaliskuussa auttamaan Hurricanesia NHL:n pudotuspeleissä. Ladd teki 5 pistettä 17:ssä pudotuspelissä ja oli mukana voittamassa Hurricanesin seurahistorian ensimmäistä ja toistaiseksi ainoata Stanley Cupia.

Kaudella 2006–2007 Ladd oli vakiinnuttanut paikkansa NHL:ssä, mutta kärsi jälleen loukkaantumisista ja joutui leikkauspöydälle joulukuussa. Ladd teki kaudella 21 tehopistettä 65:ssä ottelussa. Helmikuussa 2008 Hurricanes kauppasi Laddin Chicago Blackhawksiin vaihdossa Tuomo Ruutuun. Chicagossa Ladd voitti Stanley Cupin kaudella 2009–2010.

Kesällä 2010 Chicago kauppasi Laddin Atlanta Thrashersiin vaihdossa Ivan Višnevskiin ja toisen kierroksen varausvuoroon. Atlantassa Ladd toimi joukkueen kapteenina. Kesällä 2011 kanadalaisyhtiö True North Sports & Entertainment osti Atlanta Thrashersin ja siirsi sen Winnipegiin. Joukkue jatkoi Winnipeg Jetsinä ja Ladd solmi viisivuotisen 22 miljoonan dollarin jatkosopimuksen seuran kanssa.

Helmikuussa 2016 Ladd siirtyi takaisin Chicagoon seurojen solmiman vaihtokaupan myötä. Kaupassa Chicagoon siirtyi Laddin lisäksi Matt Fraser ja Jay Harrison. Hawksista Jetsiin siirtyi Marko Dano. Laddin pelaajasopimus päättyi tuohon kauteen ja hän teki seitsemän vuoden mittaisen sopimuksen New York Islandersin kanssa.

Kaudella 2018–2019 Ladd kärsi ensi alavartalovammasta ja loukkasi myöhemmin polvensa pahasti ja pelasi kauden aikana vain 26 ottelua. Hän ei kunnolla palautunut polvivammasta ja Islanders siirsi hänet vapaiden pelaajien waivers-listan kautta farmijoukkueeseen Bridgeport Sound Tigersiin kaudeksi 2019–2020. Koronaviruspandemian lyhentämällä kaudella 2020–2021 Ladd pelasi vain yhden ottelun AHL-liigassa.

Kesällä vuoden 2021 varaustilaisuuden kintaalla Islanders kauppasi Laddin Arizona Coyotesiin vaihdossa toisen kierroksen varausvuoroon , ehdolliseen toisen kierroksen varausvuoroon vuoden 2022 varaustilaisuudessa ja ehdolliseen kolmannen kierroksen varausvuoroon vuoden 2023 varaustilaisuudessa. Kaudella 2021–2022 Ladd pelasi Arizonassa 51 ottelua ja rikkoi urallaan tuhannen runkosarjaottelun rajapyykin.

Ladd ei pystynyt pelamaan lainkaan polvensa takia kaudella 2022–2023. Syyskuussa 2023 hän ilmoitti lopettavansa ammattilaisuransa.

Maajoukkueessa
--------------

Ladd edusti Kanadaa vuoden 2005 nuorten maailmanmestaruuskilpailuissa jossa Ladd oli voittamassa kultaa yhdessä junioriaikojen joukkuekavereiden Colin Fraserin ja Brent Seabrookin kanssa. Vuoden 2005 maailmanmestaruus oli ensimmäinen Kanadan viiden mestaruuden putkesta. 
Ladd edustaa Kanadaa myös vuoden 2013 maailmanmestaruus kisoissa.

Palkinnot
---------

* WHL:n tehopelaaja 2004
* Nuorten maailmanmestaruus 2005
* Stanley Cup, 2005–2006 (Carolinassa), 2009–2010 (Chicagossa)

Tilastot
--------

|   |   | Runkosarja |   | Pudotuspelit |   | Palkinnot |   | Arvokisat |
| --- | --- | --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |   |   |   |   |   |   | Turnaus | O | M | S | Pist. | RM |
| 2001–02 | Vancouver Giants | WHL | 1 | 0 | 0 | 0 | 0 | – | – | – | – | – |
| 2002–03 | Coquitlam Express | BCHL | 58 | 15 | 40 | 55 | 61 | – | – | – | – | – |
| 2003–04 | Calgary Hitmen | WHL | 71 | 30 | 45 | 75 | 119 | 7 | 1 | 6 | 7 | 10 |
| 2004–05 | Calgary Hitmen | WHL | 65 | 19 | 26 | 45 | 167 | 12 | 7 | 4 | 11 | 18 |  |  |  |  |  |  | JMM | 6 | 3 | 4 | 7 | 2 |
| 2005–06 | Lowell Lock Monsters | AHL | 25 | 11 | 8 | 19 | 61 | – | – | – | – | – |
|  | Carolina Hurricanes | NHL | 29 | 6 | 5 | 11 | 4 | 17 | 2 | 3 | 5 | 4 | Stanley Cup |
| 2006–07 | Carolina Hurricanes | NHL | 65 | 11 | 10 | 21 | 46 | – | – | – | – | – |
| 2007–08 | Carolina Hurricanes | NHL | 43 | 9 | 9 | 18 | 31 | – | – | – | – | – |
|  | Albany River Rats | AHL | 2 | 1 | 0 | 1 | 4 | – | – | – | – | – |
|  | Chicago Blackhawks | NHL | 20 | 5 | 7 | 12 | 4 | – | – | – | – | – |
| 2008–09 | Chicago Blackhawks | NHL | 82 | 15 | 34 | 49 | 28 | 17 | 3 | 1 | 4 | 12 |
| 2009–10 | Chicago Blackhawks | NHL | 82 | 17 | 21 | 38 | 67 | 19 | 3 | 3 | 6 | 12 | Stanley Cup |
| 2010–11 | Atlanta Thrashers | NHL | 81 | 29 | 30 | 59 | 39 | – | – | – | – | – |  |  |  |  |  |  | MM | 7 | 0 | 0 | 0 | 2 |
| 2011–12 | Winnipeg Jets | NHL | 82 | 28 | 22 | 50 | 64 | – | – | – | – | – |  |  |  |  |  |  | MM | 8 | 1 | 4 | 5 | 2 |
| 2012–13 | Winnipeg Jets | NHL | 48 | 18 | 28 | 46 | 22 | – | – | – | – | – |  |  |  |  |  |  | MM | 8 | 3 | 3 | 6 | 4 |
| 2013–14 | Winnipeg Jets | NHL | 78 | 23 | 31 | 54 | 57 | – | – | – | – | – |
| 2014–15 | Winnipeg Jets | NHL | 81 | 24 | 38 | 62 | 72 | 4 | 0 | 1 | 1 | 4 |
| 2015–16 | Winnipeg Jets | NHL | 59 | 17 | 17 | 34 | 39 | – | – | – | – | – |
|  | Chicago Blackhawks | NHL | 19 | 8 | 4 | 12 | 6 | 7 | 1 | 1 | 2 | 16 |
| 2016–17 | New York Islanders | NHL | 78 | 23 | 8 | 31 | 45 | – | – | – | – | – |
| 2017–18 | New York Islanders | NHL | 73 | 12 | 17 | 29 | 24 | – | – | – | – | – |
| 2018–19 | New York Islanders | NHL | 26 | 3 | 8 | 11 | 16 | – | – | – | – | – |
|  | Bridgeport Sound Tigers | AHL | 2 | 1 | 4 | 5 | 2 | – | – | – | – | – |
| 2019–20 | Bridgeport Sound Tigers | AHL | 34 | 11 | 3 | 14 | 10 | – | – | – | – | – |
|  | New York Islanders | NHL | 4 | 1 | 0 | 1 | 4 | 1 | 0 | 0 | 0 | 0 |
| 2020–21 | Bridgeport Sound Tigers | AHL | 1 | 0 | 0 | 0 | 0 | – | – | – | – | – |
| 2021–22 | Arizona Coyotes | NHL | 51 | 7 | 5 | 12 | 47 | – | – | – | – | – |
| 2022–23 | Arizona Coyotes Loukkaantunut | NHL | 0 | 0 | 0 | 0 | 0 | – | – | – | – | – |
| NHL yhteensä | 1001 | 256 | 294 | 550 | 615 | 65 | 9 | 9 | 18 | 48 |

Lähteet
-------

* Andrew Ladd *Elite Prospects*. Everysport Media Group AB.  (englanniksi)
* Andrew Ladd The Internet Hockey Databasessa (englanniksi)
* Legends of Hockey - NHL player: Andrew Ladd *legendsofhockey.net*. Hockey Hall of Fame and Museum. Viitattu 18.7.2010. (englanniksi)

### Viitteet

1. ↑  Chicago kauppasi Tuomo Ruudun Carolinaan *mtvuutiset.fi*. Viitattu 6.1.2024.
2. ↑  Andrew Ladd signs extension with Jets *espn.go.com* 5.7.2011
3. ↑  Ladd traded to Blackhawks by Jets *NHL.com* 26.2.2016
4. ↑  Andrew Ladd signs seven-year deal with New York Islanders Sportsnet. Viitattu 5.1.2024. (englanniksi)
5. ↑  Isles Day to Day: Ladd Out For Season *nhl.com*. Viitattu 6.1.2024. (englanniksi)
6. ↑  New York Islanders asetti varakapteeninsa Andrew Laddin siirtolistalle − seurajohto ei usko hyökkääjän olevan kuntoutunut riittävän hyvin *jatkoaika.com*. Viitattu 6.1.2024.
7. ↑
8. ↑  Andrew Ladd Thrilled & Proud to Reach 1,000 NHL Games *nhl.com*. Viitattu 6.1.2024. (englanniksi)
9. ↑  Kaksinkertainen Stanley Cup -mestari löi hokkarit naulaan *kiekkofani.com*. Viitattu 6.1.2024.

Aiheesta muualla
----------------

CommonsCommons
Wikimedia Commonsissa on kuvia tai muita tiedostoja aiheesta **Andrew Ladd**.
* Ladd jatkoaika.comissa

Kanadan joukkue – Jääkiekon MM-kilpailut 2011
2 Schenn |
3 Phaneuf |
7 Scalzo |
8 Burns |
9 Kane |
14 Eberle |
15 Zajac |
16 Ladd |
17 Gragnani |
18 Neal |
19 Spezza |
20 Tavares |
22 Clutterbuck |
25 Stewart |
27 Pietrangelo |
28 Colaiacovo |
33 Methot |
34 Reimer |
40 Dubnyk |
45 Bernier |
50 Vermette |
53 Skinner |
61 Nash |
92 Duchene |
Valmentaja Hitchcock

Kanadan joukkue – Jääkiekon MM-kilpailut 2012
2 Keith |
3 Phaneuf (**A**) |
4 Bouwmeester |
5 Schenn |
7 Russell |
9 Kane |
10 Perry |
14 Eberle |
15 Getzlaf (**C**) |
16 Ladd |
20 Tavares |
22 Quincey |
24 Benn |
26 Purcell |
27 Murray |
30 Ward |
31 Hackett |
33 Methot |
37 O'Reilly |
40 Dubnyk |
41 Burrows |
44 Vlasic |
53 Skinner |
81 Sharp (**A**) |
93 Nugent-Hopkins |
Valmentaja Sutter